Doʻstlik (Botken tumani). Doʻstlik () — Qirgʻiziston Respublikasining Botken viloyati Botken tumaniga qarashli qishloq. Qora-Bogʻ ovul okrugi tarkibiga kiradi. Tarixi. Qirgʻiziston hududida joylashgan Tojikistonning Vorux anklavi boʻyicha bahs oʻnlab yillar davom etib, jumladan, 2021-yil 29-aprel va 2022-yil 16-sentabrdagi qurolli harbiy toʻqnashuvlar yuz bergan. Do‘stlik qishlog‘ida mahalliy yoshlar yo‘l, suv yo‘qligi va boshqa ijtimoiy muammolar tufayli chegara hududlarini tashlab, boshqa hududlarga ko‘chib o‘tishga majbur boʻlishgan. Qishloqda Qirgʻizistonga tegishli mobil telefon aloqasi yo'q edi. Mahalliy aholi Tojikiston mobil tarmog‘idan foydalanar edi. Qirgʻzistonning mahalliy hokimiyat idoralari chegarada yashovchi aholi muammolariga befarq boʻlgan. Botken tumani markazidan uncha uzoq boʻlmagan Doʻstlik qishlogʻiga olib boruvchi yoʻl avvallari Tojikiston hududidan oʻtgan, biroq Tojikiston hukumati tomonidan yoʻllar yopilgan edi. Qishloq ahli esa ilojsizlikdan adirlardan, suv oʻtuvchi soylardan, jarlardan o‘tib, tuman markaziga yetib borishga majbur boʻlishgan. 2022-yil 16-sentabrdagi qurolli toʻqnashuvlarda qishloq butunlay vayron boʻlgan. Qirg‘iziston hukumati qishloqni boshidan qurgan edi. Bu qishloq hududi hech qanday strategik ahamiyatga ega emasligini aytgan Tashiev ayirboshlashni asosli deb talqin qildi. U qishloq maydonidan kelib chiqqan holda yer va qo'shimcha yangi qurilish uchun kompensatsiya olinganini Qirgʻiz parlamentida maʻlum qildi. Doʻstlik ovuli 2025-yilning fevral oyida Qirgʻiziston Respublikasining Botken viloyati Botken tumani tarkibidan Tojikiston Respublikasining tarkibiga oʻtkazildi. Geografiyasi. Qishloq Botken viloyatining markaziy qismida, Tojikiston bilan davlat chegarasi yaqinida, Isfara daryosining oʻng qirgʻogʻida, viloyat va tumanning maʼmuriy markazi Botken shahriniing gʻarbidan taxminan 16 kilometr olislikda (toʻgʻri chiziqda) joylashgan. Balandligi - dengiz sathidan 948 metr. Aholisi. Qirgʻiziston Respublikasi Milliy statistika qoʻmitasining hisob-kitoblariga koʻra, 2023-yil boshida qishloq aholisi 385 kishini tashkil qilgan.